Jonas Dromantas (1927)

Jonas Dromantas (1927 m. liepos 12 d. Sausiuose, Endriejavo valsčius – 2012 m. liepos 16 d.) – Lietuvos inžinierius mechanikas, žemės ūkio teoretikas.

 Biografija 
Gimė daugiavaikėje pasiturinčio ūkininko šeimoje. Tėvai išaugino 7 sūnus ir 5 dukras. Mokėsi Endriejavo pradžios mokykloje, Plungės ir Švėkšnos gimnazijose. 1952 m. su pagyrimu baigė Lietuvos žemės ūkio akademijos Žemės ūkio mechanizacijos fakultetą.

1952–1965 m. ir 1975–1994 m. Lietuvos žemės ūkio akademijos dėstytojas, 1954–1964 m. Žemės ūkio mechanizacijos fakulteto dekanas. 1965–1975 m. Žemės ūkio mechanizacijos ir elektrifikacijos instituto (dab. Agroinžinerijos institutas) direktorius. 1970 m. technikos mokslų kandidatas.http://www.mokslas.mii.lt/mokslas/SRITYS/duom00.php?pav=D&sritis=T  1974–1983 m. docentas. 1975 m. spalio 10 d. – 1989 m. liepos 31 d. dešimtasis Lietuvos žemės ūkio akademijos rektorius. 1984–1990 m. Mašinų detalių ir žemės ūkio transporto bei kėlimo mašinų katedros vedėjas. Nuo 1984 m. profesorius.Žemės ūkio enciklopedija, T. 1. – Vilnius: Mokslo ir enciklopedijų leidybos institutas, 1998. – 420 psl.

Nuo 1975 m. LKP revizijos komisijos narys, 1985–1990 m. LSSR AT deputatas.

Žemės ūkio enciklopedijos mokslinės redakcijos tarybos pirmininkas, Lietuviškosios tarybinės enciklopedijos mokslinės redakcijos tarybos narys, daugelio enciklopedijos straipsnių autorius ir konsultantas, nuo 1959 m. „Žemės ūkio“ žurnalo redakcijos kolegijos narys.

Palaidotas Kairėnų kapinėse Vilniuje.Žemės ūkio ministerijos inf.

 Mokslinė veikla 
Mokslinio darbo sritis – javų dorojimo technologijos ir grūdų džiovinimas. Vieno išradimo autorius (su kitais, 1968 m.). Analizavo ir tobulino žolės miltų agregato mechanizmus, pasiūlė jį naudoti grūdų džiovinimui. Parengė transporterių skaičiavimo metodiką, paskelbė mokslinių straipsnių.

 Bibliografija 
 Mašinų detalių projektavimo pagrindai: vadovėlis (su kitais), 1985 m.

 Įvertinimas 
 1965 m. LTSR nusipelnęs inžinierius

 Šaltiniai 

Kategorija:Lietuvos inžinieriai mechanikai
Kategorija:Lietuvos žemės ūkio teoretikai
Kategorija:Lietuvos enciklopedininkai
Kategorija:Aleksandro Stulginskio universiteto rektoriai